קוגל (סדרת טלוויזיה)

קוגל היא סדרת דרמה ישראלית, שנוצרה ופותחה על ידי יהונתן אינדורסקי, המשמשת כפריקוול לאירועי הסדרה "שטיסל".

תקציר העלילה
עלילת הסדרה עתידה לשמש כפריקוול לאירועי "שטיסל" ולעסוק בקורותיהם של נוחעם וליבי שטיסל, המתגוררים בקהילה היהודית באנטוורפן, בלגיה; האב ובתו, כל אחד בדרכו, נאלצים להתמודד עם עזיבתה של אם המשפחה; אך בעוד נוחעם מוכן לסלוח לאשתו בתקווה שתשוב אליו; מסרבת ליבי לתת לאמה מקום בחייה, ובמקביל נוצרת בלבה חלום כמוס שעלול להרוס את סיכוייה להינשא.

צוות השחקנים והדמויות
 ששון גבאי – נחום "נוחעם" שטיסל, אחיו המנוכר של שולם שטיסל; וסוחר יהלומים המתדפק על דלתות הקהילה בה הוא מתגורר ומתענג על אכילת קוגל.
 הדס ירון – ליבי שטיסל, בתו היחידה של נוחעם ובבת עיניו, עבורה הוא שוקד על מציאת חתן ירא-שמיים, על אף שהיא נוצרת בלבה חלום העלול להרוס את סיכוייה במציאת שידוך.

הפקה

פיתוח
ב-22 בינואר 2023, נמסר לראשונה על פיתוחה של סדרת ספין אוף עבור סדרת הדרמה המשפחתית "שטיסל", שתעסוק בקורותיו של נוחעם שטיסל, אחיו המנוכר של שולם; עוד נמסר כי על כתיבת הסדרה אמון יוצר הסדרה המקורית, יהונתן אינדורסקי, אם כי לא נמסר על מעורבותו של אורי אלון, שותפו של אינדורסקי ליצירת "שטיסל", בכתיבת או הפקת הספין אוף.

ב-21 במרץ 2023, אישרה רשמית "yes" את תחילת הפקתה של הסדרה, שזכתה לשם "קוגל", על שם מאכל הקוגל עליו מתענג נוחעם; העתידה לעלות לשידור בעונת השידורים של 2023–2024.

על הפקת הסדרה אמונה חברת ההפקות "אבוט המאירי תקשורת".

הערות שוליים

Yes הטלוויזיה בלוויין: תוכניות וסדרות
יהדות חרדית בטלוויזיה
סדרות דרמה ישראליות
סדרות טלוויזיה ישראליות שעלו לשידור בשנות ה-2020
סדרות טלוויזיה על משפחות
סדרות ספין-אוף ישראליות